CELEX: 62013CA0297
Language: mt
Date: 2014-05-15 00:00:00
Title: Kawża C-297/13: Sentenza tal-Qorti tal-Ġustizzja (Ir-Raba’ Awla) tal- 15 ta’ Mejju 2014 (talba għal deċiżjoni preliminari tal-Finanzgericht München – il-Ġermanja) – Data I/O GmbH vs Hauptzollamt München (Rinviju għal deċiżjoni preliminari — Klassifikazzjoni tariffarja — Tariffa Doganali Komuni — Nomenklatura Magħquda — Taqsima XVI, nota 2 — Intestaturi 8422, 8456, 8473, 8501, 8504, 8543, 8544 u 8473 — Kunċetti ta’ “bċejjeċ” u ta’ “oġġetti”  — Bċejjeċ u aċċessorji (muturi, provvisti ta’ enerġija, lejżers, ġeneraturi, kejbils u heat sealers) intiżi għas-sistemi ta’ programmazzjoni — Assenza ta’ klassifikazzjoni prijoritarja taħt l-intestatura 8473 meta mqabbla mal-intestaturi l-oħra tal-Kapitoli 84 u 85)

7.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 212/10
            
         Sentenza tal-Qorti tal-Ġustizzja (Ir-Raba’ Awla) tal-15 ta’ Mejju 2014 (talba għal deċiżjoni preliminari tal-Finanzgericht München – il-Ġermanja) – Data I/O GmbH vs Hauptzollamt München
   (Kawża C-297/13) (1)
   
   ((Rinviju għal deċiżjoni preliminari - Klassifikazzjoni tariffarja - Tariffa Doganali Komuni - Nomenklatura Magħquda - Taqsima XVI, nota 2 - Intestaturi 8422, 8456, 8473, 8501, 8504, 8543, 8544 u 8473 - Kunċetti ta’ “bċejjeċ” u ta’ “oġġetti” - Bċejjeċ u aċċessorji (muturi, provvisti ta’ enerġija, lejżers, ġeneraturi, kejbils u heat sealers) intiżi għas-sistemi ta’ programmazzjoni - Assenza ta’ klassifikazzjoni prijoritarja taħt l-intestatura 8473 meta mqabbla mal-intestaturi l-oħra tal-Kapitoli 84 u 85))
   2014/C 212/10
   Lingwa tal-kawża: il-Ġermaniż
   
      Qorti tar-rinviju
   
   Finanzgericht München
   
      Partijiet fil-kawża prinċipali
   
   
      Rikorrenti: Data I/O GmbH
   
      Konvenut: Hauptzollamt München
   
      Suġġett
   
   Talba għal deċiżjoni preliminari – Finanzgericht München – Interpretazzjoni tar-Regolament tal-Kunsill (KEE) Nru 2658/87, tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU Edizzjoni Speċjali bil-Malti, Kapitolu 2, Vol. 2, p. 382), kif emendat bir-Regolamenti (KE) tal-Kummissjoni Nru 2031/2001, tas-6 ta’ Awwissu 2001 (ĠU L 279, p. 1), Nru 1832/2002, tal-1 ta’ Awwissu 2002 (ĠU L 290, p. 1), Nru 1789/2003, tal-11 ta’ Settembru 2003 (ĠU Edizzjoni Speċjali bil-Malti, Kapitolu 2, Vol. 14, p. 3), kif ukoll Nru 1810/2004, tas-7 ta’ Settembru 2004 (ĠU L 327, p. 1) u, b’mod partikolari, tat-Taqsima XVI, nota 2(a) u (b) – Klassifikazzjoni tal-bċejjeċ u aċċessorji (muturi, ġeneraturi, lejżers, kejbils u heat sealers) intiżi għas-sistemi ta’ programmazzjoni fl-intestatura 8473 – Possibbiltà ta’ prijorità ta’ din l-intestatura fil-konfront tal-intestaturi l-oħra tal-Kapitoli 84 u 85.
   
      Dispożittiv
   
   In-nota 2(a) tat-Taqsima XVI tan-Nomenklatura Magħquda li hemm fl-Anness I tar-Regolament tal-Kunsill (KEE) Nru 2658/87, tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana fil-verżjonijiet tagħha li jirriżultaw suċċessivament mir-Regolament tal-Kummissjoni (KE) Nru 2031/2001, tas-6 ta’ Awwissu 2001, mir-Regolament tal-Kummissjoni (KE) Nru 1832/2002, tal-1 ta’ Awwissu 2002, mir-Regolament tal-Kummissjoni (KE) Nru 1789/2003, tal-11 ta’ Settembru 2003 u mir-Regolament tal-Kummissjoni (KE) Nru 1810/2004, tas-7 ta’ Settembru 2004, għandha tiġi interpretata fis-sens li oġġett li jista’ jiġi kklassifikat kemm taħt l-intestatura 8473 ta’ din in-nomenklatura, bħala biċċa ta’ magna li taqa’ taħt l-intestatura 8471 tal-imsemmija nomenklatura, kif ukoll taħt waħda mill-intestaturi 8422, 8456, 8501, 8504, 8543 u 8544 tal-istess nomenklatura, bħala oġġett awtonomu, għandu jiġi kklassifikat, bħala tali, taħt waħda minn dawn l-intestaturi tal-aħħar, skont il-karatteristiċi rispettivi tiegħu.
   
      (1)  ĠU C 260, 07.09.2013.